פרויקט השפות בסכנת הכחדה

פרויקט השפות בסכנת הכחדה (באנגלית Endangered Languages Project, ר"ת ELP) הוא שיתוף פעולה עולמי בין ארגוני שפות ילידיות, בלשנים, מוסדות להשכלה גבוהה ושותפים פרטיים מרכזיים לחיזוק שפות בסכנת הכחדה. הפרויקט יסודו ב[http://www.endangeredlanguages.com אתר] שהועלה ביוני 2012.<ref>The Endangered Languages Project: Supporting language preservation through technology and collaboration. </ref> החלק המרכזי באתר הוא הנגשה לציבור של קטלוג השפות בסכנת הכחדה (ELCat), המתעד שפות אלה ומסווג אותן לפי מדרג רמות סיכון, ופתיחת הקטלוג למשתמשים להעלות תוכן שלהם.

== היסטוריה ==
הפרויקט הושק ביוני 2012 בכוונה לשמש "מקור מידע מקיף ועדכני על השפות בסכנת הכחדה בעולם", לדברי מנהל קטלוג השפות בסכנת הכחדה (ELCat).<ref></ref> הקטלוג נועד לתמוך בתיעוד ובהחייאת שפות בסכנת הכחדה, להפיץ את הידע בקרב הציבור והחוקרים, ולסייע לאוכלוסיות ששפותיהן בסכנה. לדוגמה, הארגון מסווג את השפה הילידית הקנדית מיצ'יף, המדוברת בפי אומת מטיס, כשפה בסכנה קריטית להכחדה, עקב מספרם המצטמצם והולך של הדוברים אותה שוטף.<ref></ref>
קטע בשפת [[מיצ'יף חרות על אבן בבאטוֹש, ססקצ'ואן]]
ארבעה גופים מייסדים פיקחו בשותפות על פיתוח האתר והקמתו:
* מועצת התרבות של האומות הראשונות בקנדה
* אוניברסיטת מישיגן המזרחית
* המחלקה לבלשנות באוניברסיטת הוואי במנואה
* Google.org, הזרוע הפילנתרופית של גוגל.

== מטרת הפרויקט ==
מטרות הפרויקט הן עידוד שיתוף-מידע הקשור לשפות בסיכון, והאצת המחקר והתיעוד של שפות בסכנת הכחדה, כדי לתמוך בקהילות העוסקות בהגנה או בהחייאת השפות שלהן. משתמשי האתר יכולים להעלות מידע על השפות שלהם וקובצי טקסט, שמע או סרטונים.<ref></ref> לאחר העלאת חומריהם לאתר, החומרים מתויגים לפי הקטגוריות הבאות:

# מחקר שפה ובלשנות
# התחדשות שפה
# חומרים לשוניים
# הוראת שפה
# קידום שפה ומוּדעוּת לשפה
# שפה, תרבות ואמנות
# שפה וטכנולוגיה
# כלי תקשורת

תשתית המידע על השפות הכלולות באתר מסופקת על ידי קטלוג השפות בסכנת הכחדה (ELCat), שפותח על ידי המחלקה לבלשנות באוניברסיטת הוואי במנואה ובאוניברסיטת מישיגן המזרחית.<ref></ref> אמנם הקטלוג מסתמך על חומרים לשוניים שדוברי השפות מעלים בעצמם לאתר, הפרויקט פונה למומחים לשפות למלא ערכים חסרים ולתקן שגיאות.<ref></ref> בנוסף, האתר מציע מפה אינטראקטיבית המציגה את מוצאן של השפות הללו ברחבי העולם.<ref></ref>

== הצלחת הפרויקט וממצאיו ==
החל בשנת 2020, הפרויקט הוסיף ערכים עבור מעל 3,000 שפות בסכנת הכחדה לקטלוג, ב-180 מדינות וטריטוריות ברחבי העולם. הפרויקט קובע כי "מעל -40% מכ-7,000 השפות העולמיות בסכנת הכחדה".<ref></ref> כמה דוגמאות לשפות שקוטלגו: הקריאולית הערבית-סודנית נובי, אירית, אוֹרוֹק מהמשפחה הטונגוסית בסחלין, ולשית, שפת הסימנים השוודית, בורוקה בקוסטה ריקה, ו-360 שפות בסכנת הכחדה מקוטלגות באוסטרליה.<ref></ref>
התנ"ך הראשון בוולשית משנת 1588

== מבנה הארגון ==
=== מועצת המנהלים ===
קבוצה של אנשי מקצוע, מהאקדמיה ומגוגל, משמשים במועצת המנהלים של הפרויקט וכוועדה המייעצת המפקחת על הארגון.<ref></ref> במועצת המנהלים נציגים מארצות הברית, מקנדה, מאוסטרליה, מהודו, מקמרון ומהולנד אחראים על ניהול האתר, על פיקוח על קשרי הקהילה וההסברה, ועל התכנון ארוך הטווח של הפרויקט.

=== שותפות הפרויקט ===
בנוסף לארגונים המעורבים, קואליציה עולמית של ארגונים הפועלים לחיזוק ולשימור שפות בסכנת הכחדה התגבשה באמצעות האתר. קבוצה זו ידועה בשם "הברית למגוון לשוני".<ref>About the Alliance for Linguistic Diversity. </ref>

== קישורים חיצוניים ==
* 

* [http://www.endangeredlanguages.com אתר פרויקט השפות בסכנת הכחדה]

== הערות שוליים ==

קטגוריה:אתנוגרפיה
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-2012
קטגוריה:בלשנות
קטגוריה:הוראת שפות
קטגוריה:מאגרי מידע
קטגוריה:שפות בסכנת הכחדה